27.6.2012 Jurnalul Oficial al Uniunii Europene L 166/83 DECIZII DECIZIA COMISIEI din 13 iulie 2011 privind ajutorul de stat SA.26117 — C 2/10 (ex NN 62/09) acordat de Grecia în favoarea Aluminium of Greece SA [notificată cu numărul C(2011) 4916] (Numai versiunea în limba greacă este autentică) (Text cu relevanță pentru SEE) (2012/339/UE) COMISIA EUROPEANĂ, având în vedere Tratatul privind funcționarea Uniunii Europene, în special articolul 108 alineatul (2) primul paragraf, având în vedere Acordul privind Spaţiul Economic European, în special articolul 62 alineatul (1) litera (a), având în vedere decizia prin care Comisia a hotărât inițierea procedurii prevăzute la articolul 108 alineatul (2) din TFUE (), după ce părțile interesate au fost invitate să își prezinte obser- vațiile în conformitate cu dispozițiile menționate și ținând seama de aceste observații, întrucât: I. PROCEDURA (1)  În iulie 2008, Comisia a primit două plângeri în care se afirma că Grecia a acordat ajutor de stat în favoarea întreprinderii Aluminium of Greece şi întreprinderii Aluminium SA, întreprindere succesoare în proporție de 100 % a Aluminium of Greece în producţia de aluminiu începând din anul 2007 (denumite în continuare împreună AoG). Plângerile se refereau la două presupuse măsuri de ajutor de stat: un tarif preferențial la energia electrică și construcția unei conducte de gaz pentru conectarea AoG la rețeaua principală. (2) Prin scrisoarea din 27 ianuarie 2010, Comisia a informat Grecia că a decis să inițieze procedura prevăzută la articolul 108 alineatul (2) din Tratatul privind funcţionarea Uniunii Europene („TFUE) cu privire la măsuri. (3)  Grecia a transmis observațiile sale cu privire la decizia Comisiei de inițiere a procedurii oficiale de investigare la 31 martie 2010. ( Decizia Comisiei de inițiere a procedurii a fost publicată în Jurnalul Oficial al Uniunii Europene (?). Comisia a invitat părţile interesate să își prezinte observațiile cu privire la măsuri. () JO C 96, 16.4.2010, p. 7. () A se vedea nota de subsol 1. (5) Comisia a primit observaţii de la două părţi interesate: de la AoG, la 12 mai 2010 și 4 mai 2011, și de la Public Power Corporation (denumită în continuare PPC), între- prinderea de stat care a aplicat una dintre presupusele măsuri (tariful preferențial la energia electrică), la 17 mai 2010. Observaţiile au fost transmise Greciei, căreia i s-a oferit posibilitatea de a reacționa; observațiile acesteia au fost primite la 16 iulie 2010, 6 august 2010 și 16 mai 2011. Comisia a solicitat informații suplimentare autorităților elene, la 1 decembrie 2010, iar Grecia a răspuns prin scrisoarea din 11 februarie 2011. I. DESCRIEREA DETALIATĂ A AJUTORULUI Il(a) BENEFICIARUL AoG este o întreprindere de mari dimensiuni, cu sediul în regiunea Viotia, Grecia. Întreprinderea își desfășoară acti- vitatea în domeniul producţiei de aluminiu, care constituie materia primă. În iulie 2007, AoG a fost divizată în două întreprinderi nou create, ca urmare a unei diviziuni a sectoarelor: (a) Aluminium SA; şi (b) Endessa Hellas SA. Aluminium a preluat producția de aluminiu şși Endessa Hellas a preluat producţia de energie electrică (AoG obţinuse cu câțiva ani înainte permise pentru producția de energie electrică). Prin urmare, Aluminium este în proporție de 100 % succe- soarea AoG în ceea ce privește producția de aluminiu. AoG deţine trei unități de producţie a energiei electrice, situate în apropierea fabricii sale de aluminiu. În 2009, AoG a înregistrat o cifră de afaceri de 427,3 milioane EUR [cu venituri înainte de impozitare (earnings before tax, EBT) de 34,4milioane EUR] şi avea 960 de angajați. În 2006 (cu un an înainte de măsurile de ajutor supuse analizei), AoG avusese o cifră de afaceri de 470,9 milioane EUR (o creştere de 23% față de 2005), cu EBT de 102,5 milioane EUR (o creştere de 39% față de 2005), şi 1047 de angajați. Din 2005, întreprinderea face parte din grupul privat „Mitilineos SA”.